ПРИПРЕМА ЗА ЧАС БРОЈ 32

|  |  |
| --- | --- |
| **Наставна тема** | **Извођење музике** |
| **Наставна јединица** | Певање песме по слуху *Где је онај цветак жути.* |
| **Циљ часа** | Изражајно и доживљено певање по слуху.  Певање песме из ризнице светске музичке баштине. |
| **Очекивани исходи на крају часа** | На крају часа ученик ће бити у стању да:   * опише звучање песме * изражајно пева са другим ученицима * почне на време са певањем. |
| **Наставне методе** | Демонстрација, дијалошка, метода рада по слуху. |
| **Наставна средства** | Уџбеник за 5 разред, страна 34. |
| **Облици рада** | Фронтални. |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима изражајно певање песама *Шума на киши* и *Диван је кићени Срем.*  Наставник најави нову лекцију. |
| Главни део часа (30 минута) |
| Наставник заједно са ученицима анализира литерарни текст песме *Где је онај цветак жути*.  Наставник објасни ученицима у ком времену је песма настала, ко је њен композитор, када је живео и под којим околностима је написао песму.  Наставник демонстрира песму певањем уз клавирску пратњу.  Наставник захтева од ученика да опишу како звучи песма и да заокруже један од понуђених одговора у уџбенику.  Ученици дискутују о звучању песме и уз помоћ наставника повезују садржај литерарног текста са изражајним средствима музике.  Ученици певају уз помоћ наставника по слуху део по део песме, а затим изводе целу водећи рачуна о почетку певања након инструменталног увода који изводи наставник на клавиру.  Ученици изражајно изводе песму. |
| Завршни део часа (10 минута) |
| Наставник поставља питања ученицима:   * Која је веза између литерарног текста песме и музичких изражајних средстава? * Ко је композитор песме *Где је онај цветак жути* и под којим околностима је песма настала?   Ученици певају научену песму. |