ПРИПРЕМА ЗА ЧАС БРОЈ 31

|  |  |
| --- | --- |
| **Наставна тема** | **Извођење музике** |
| **Наставна јединица** | Певање и свирање песама у Це-дуру. Учење песме песме *Разгранала грана јоргована*.  Учење репетиције са различитим завршецима: прима и секунда волта. |
| **Циљ часа** | Стицање знања о музици: теорија музике.  Развијање певачког гласа.  Свирање на дечјим инструментима. |
| **Очекивани исходи на крају часа** | На крају часа ученик ће бити у стању да:   * препозна знак за понављање и да га примени у извођењу музике * пева по нотама * свира по нотама * свира на више дечјих инструмената * у одређеној мери познаје српску музичку баштину. |
| **Наставне методе** | Демонстрација, дијалошка, метода рада са литерарним и нотним текстом. |
| **Наставна средства** | Уџбеник за 5 разред, страна 54. |
| **Облици рада** | Фронтални, групни |
| **Међупредметно повезивање** | Српски језик, географија |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима песму *Миш и млеко* певањем и свирањем на музичким звонима.  Наставник захтева од ученика да опишу како се песма завршава.  Очекује се да ученици кажу да се завршетак разликује у првом и поновљеном извођењу.  Наставник најави наставну јединицу. |
| Главни део часа (30 минута) |
| Ученици уз помоћ наставника анализирају литерарни текст песме *Разгранала грана јоргована* и утврде њено географско порекло и непознате речи.  Наставник демонстрира песму певањем уз клавирску пратњу.  Наставник научи ученике да певају песму по слуху.  Ученици уз помоћ наставника анализирају нотни текст песме и уочавају нови знак.  Наставник ученицима детаљно објасни прима и секонда волту.  Ученици уз помоћ наставника певају песму по нотама уз тактирање на три, а затим и са литерарним текстом.  Ученици свирају песму на изабраном инструменту по нотама.  Наставник подели ученике на две групе: прва група свира, а друга пева песму *Разгранала грана јоргована*. |
| Завршни део часа (10 минута) |
| Наставник поставља питања ученицима:   * Шта је репетиција са различитим завршецима, како се зове и како се обележава у нотном тексту? * Које је географско порекло песме *Разгранала грана јоргована* и којој врсти песама припада? * У којој лествици је песма компонована?   На крају ученици певају и свирају песму уз клавирску пратњу коју изводи наставник. |