ПРИПРЕМА ЗА ЧАС БРОЈ 3

|  |  |
| --- | --- |
| **Наставна тема** | **Извођење музике. Слушање музике. Човек и музика.** |
| **Наставна јединица** | Дечје песме других народа: песма по слуху *Чеј чеј куле* из Африке (Гана) и свирање на традиционалном афричком ударачком инструменту ђембе. Слушање примера. Најстарији инструменти. |
| **Циљ часа** | Упознавање мелодике народа из Африке - Гана.  Презентација садржаја литерарног текста – другарство.  Утврђивање знања о праисторији, упознавање дечјег инструмента ђембе, овладавање техником извођења два тона, примена знања на извођење песме *Чеј, чеј куле.* |
| **Очекивани исходи на крају часа** | Ученик:   * познаје инструмент ђембе и уме да га свира * пева и свира песму *Чеј, чеј куле* * зна како да направи свој инструмент; припрема рециклажни материјал за прављење сопственог инструмента * дискутује о садржају литерарног текста * уме да повеже звучну са графичком сликом ритма. |
| **Наставне методе** | Демонстрација, дијалошка, метода рада са литерарним текстом, метода рада са графиком. |
| **Наставна средства** | Уџбеник за 5 разред, страна 12, 59–60 |
| **Облици рада** | Фронтални, групни, индивидуални |
| **Међупредметно повезивање** | Ликовна култура, Географија, Српски језик, Историја |

ТОК ЧАСА

|  |
| --- |
| Уводни део часа (5 минута) |
| Обнављање одлика музике праисторије и песме Навахо Индијанаца. Припрема за слушање и извођење песме *Чеј, чеј куле.* Наставник упозна ученике са карактеристикама музике афричког континента*.*  Наставник поставља ученицима питања о улози ритма у музици.  Наставник најави наставну јединицу. |
| Главни део часа (30 минута) |
| Ученици уз помоћ наставника анализирају литерарни текст песме.  Закључци анализе литерарног текста: сви људи су једнаки, другарство се негује са пријатељима из целог света.  Васпитна порука песме: она учи децу да цене другарство.  Демонстрација песме и учење по слуху ехо методом.  Ученици анализирају графички приказ ритма.  Наставник подели инструменте ђембе и покаже начин свирања.  Ученици понове начине свирања на инструменту ђембе.  Наставник демонстрира свирање песме по графичком приказу ритма.  Ученици понове свирање по графичком приказу ритма.  Ученици певају песму и свирају ђембе.  Обрада најстаријих инструмената: ударачких, дувачких, жичаних. Слушање одабраних примера. Анализа илустрација и примера: од чега су направљени инструменти, како су украшени, како се свирају, колико умећа захтевају, однос вокалне и инструменталне деонице у примерима? |
| Завршни део часа (10 минута) |
| Наставник поставља питања ученицима:   * Које су карактеристике музике из афричког континента? * Којој групи инструмената припада ђембе?   На крају следи још једно извођење песме са циљем да се час заврши у пријатној атмосфери. |