ПРИПРЕМА ЗА ЧАС БРОЈ 59

|  |  |
| --- | --- |
| **Наставна тема** | **Музичко стваралаштво. Извођење музике** |
| **Наставна јединица** | Импровизација мелодије на задати текст. Обрада песме *Другарство*. |
| **Циљ часа** | Музичко стваралаштво: компоновање песме на задати текст.  Певање и свирање песме која је компонована на часу. |
| **Очекивани исходи на крају часа** | На крају часа ученик ће бити у стању да:   * самостално изабере стихове за компоновање песме * подели речи на слогове * осети пулс стихова и одреди такт нове песме * смисли мелодију на задате стихове * изабере тонски род у коме ће песма бити компонована * дискутује о садржају литерарног текста * запише нотни текст своје песме. |
| **Наставне методе** | Демонстрација, дијалошка, метода рада са литерарним и нотним текстом. |
| **Наставна средства** | Уџбеник за 5 разред, страна 45,46. |
| **Облици рада** | Фронтални. |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима знања из теорије музике: музичка мера, такт, врсте и означавање тактова, тактирање, ритам, метар, наглашени тактов део (теза и арза).  Наставник најави наставну јединицу. |
| Главни део часа (30 минута) |
| Ученици уз помоћ наставника анализирају литерарни текст рецитације *Другарство*.  Ученици деле речи на слогове и уз помоћ наставника уписују у линијски систем у уџбенику.  Ученици 5актирају и изговарају слогове да би одредили метар и уписују уз помоћ наставника ознаку за такт у линијски систем.  Ученици уз помоћ наставника одређују ритам и уписују у линијски систем графитном оловком.  Ученици у односу на тематику литерарног текста бирају тонски род у коме ће песма бити компонована. У овом случају се очекује да то буде Це-дур лествица.  Ученици уз помоћ наставника одлучују о форми песме: да ли се ради о строфичној или песми са рефреном. У овом случају очекује се строфична форма.  Ученици уз помоћ наставника одређују колико ће тактова песма имати.  Ученици дају предлог за мелодију почетка песме: први, а затим и други такт.  Ученици запишу уз помоћ наставника прва два такта песме у линијском систему у уџбенику.  Ученици осмисле следећа два такта и уз помоћ наставника запишу у линијском систему.  Ученици обележе динамику и темпо песме.  Ученици изведу песму по нотама уз помоћ наставника.  Ученици поправе делове песме који нису добри и то запишу.  Уз помоћ наставника ученици изведу песму по нотама и са свим строфама литерарног текста. |
| Завршни део часа (10 минута) |
| Наставник поставља питања ученицима у вези компоновања песме:   * Како се бира текст за песму? * Како почети компоновање?   На крају, следи још једно извођење песаме уз тактирање прво по нотама, а затим са литерарним текстом уз пратњу на клавиру коју изводи наставник. |