ПРИПРЕМА ЗА ЧАС БРОЈ 11

|  |  |
| --- | --- |
| **Наставна тема** | **Човек и музика. Слушање музике. Извођење музике.** |
| **Наставна јединица** | Слушање/доживљај ритма телом. Слушање различитих верзија *Плеса малих лабудова* и *Адађа* из балета *Спартак..* Обрада кола *Заплет.* Певање из нотног текста, свирање на изабраном инструменту и учење корака. |
| **Циљ часа** | Упознавање најпознатије нумере *Лабудовог језера* и стваралаштва Чајковског.  Развој моторичких способности  Учење народног кола  Певање и свирање по нотама. |
| **Очекивани исходи на крају часа** | На крају часа ученик ће бити у стању да:   * препозна *Плес малих лабудова* * упозна једну композицију Арама Хачатурјана * изведе песму по слуху и по нотама певањем и свирањем * игра коло. |
| **Наставне методе** | Демонстрација, дијалошка, метода рада са нотним текстом, музика и покрет. |
| **Наставна средства** | Уџбеник за 5 разред, страна 52 |
| **Облици рада** | Фронтални, групни |
| **Међупредметно повезивање** | Физичко васпитање, Географија |

ТОК ЧАСА

|  |
| --- |
| Уводни део часа (5 минута) |
| Разговор о балету и стваралаштву Петра Чајковског. Наставник обнови са ученицима свирање на изабраном инструменту.  Наставник демонстрира звучни пример српског кола.  Наставник најави наставну јединицу. |
| Главни део часа (30 минута) |
| Наставник објасни ученицима шта је плес, шта је балет, шта је коло.  Слушање примера и разговор о разним кореографским верзијама *Плеса малих лабудова.* Поређење овог примера са *Адађом* из балета *Спартак* Арама Хачатурјана, како би се разумело да игра не мора да буде само живахна и брза, већ представља израз емоција. Препознавање карактера музике и плеса.  Ученици уз помоћ наставника анализирају литерарни текст песме-кола *Заплет*.  Наставник научи ученике да певају песму-коло по слуху.  Ученици анализирају нотни текст песме-кола и певају по нотама.  Ученици свирају на изабраном инструменту песму-коло.  Наставник покаже ученицима кореографију кола.  Ученици певају и играју коло уз пратњу наставника на клавиру.  Ученици се поделе у две групе: прва свира на изабраном инструменту, друга игра и пева коло. Ученици замене улоге. |
| Завршни део часа (10 минута) |
| Наставник поставља питања ученицима:   * Где су стварали композитори Чајковски и Хачатурјан? Шта је балет? * Из ког краја Србије је коло *Заплет*? * Ком типу кола припада *Заплет*?   На крају следи још једно извођење кола. |