ПРИПРЕМА ЗА ЧАС БРОЈ 1

|  |  |
| --- | --- |
| **Наставна тема** | **Уводни час. Извођење музике** |
| **Наставна јединица** | [Представљање предмета, начина рада и оцењивања](https://bebicamusiceducation.wordpress.com/1-%d0%bf%d1%80%d0%b5%d0%b4%d1%81%d1%82%d0%b0%d0%b2%d1%99%d0%b0%d1%9a%d0%b5-%d0%bf%d1%80%d0%b5%d0%b4%d0%bc%d0%b5%d1%82%d0%b0-%d0%bd%d0%b0%d1%87%d0%b8%d0%bd%d0%b0-%d1%80%d0%b0%d0%b4%d0%b0-%d0%b8/). Учење песме по слуху *Сањалица Маца.* |
| **Циљ часа** | Међусобно упознавање. Објашњење начина рада и оцењивања. Представљање уџбеника, објашњење начина коришћења звучних примера, изгледа свеске и нотне свеске. Развијање гласовних способности, схватање васпитне поруке литерарног текста песме. |
| **Очекивани исходи на крају часа** | * Разумевање различитих области и садржаја рада као и начина на који ће бити организована настава * Разумевање појмова вокална, инструментална и вокално-инструментална музика   На крају часа ученик ће бити у стању да:   * изведе песму у целости * пева песму по слуху * разуме тематику литерарног текста * дискутује о садржају литераног текста * пева заједно са другим ученицима и у мањој групи. |
| **Наставне методе** | Демонстрација, дијалошка, метода рада по слуху – ехо певање. |
| **Наставна средства** | Уџбеник за 5 разред, стр. 3–5, 10–11 |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима певање државне химне *Боже правде*.  Наставник постави ученицима питање о школском животу и обавезама.  Наставник најави наставну јединицу. |
| Главни део часа (30 минута) |
| Ученици уз помоћ наставника анализирају литерарни текст песме *Сањалица маца* и уочавају васпитну улогу литерарног текста.  Наставник објашњава везу између шаљивог литерарног текста и музике.  Наставник демонстрира песму у целости уз свирање на клавиру.  Наставник показује ученицима део по део песме – ехо певање по слуху.  Наставник указује на естетско и музичко обликовање песме.  Ученици певају песму са литерарним текстом уз пратњу на инструменту (коју изводи наставник).  Ученици се поделе на две групе, које наизменично певају строфе, а рефрен сви заједно. |
| Завршни део часа (10 минута) |
| Наставник поставља питања ученицима у вези литерарног текста песме.  Наставник поставља питања у вези естетског дотеривања извођења песме.  На крају, следи још једно извођење песме са циљем да се час заврши у веселој и пријатној атмосфери. |