ПРИПРЕМА ЗА ЧАС БРОЈ 6

|  |  |
| --- | --- |
| **Наставна тема** | **Човек и музика. Слушање музике. Извођење музике.** |
| **Наставна јединица** | Звуци из прошлости: различити начини извођења музике у првобитном друштву. Слушање примера. Развијање вештине свирања на народном дувачком инструменту из Србије.  Упознавање начина свирања на окарини – грифови. |
| **Циљ часа** | Обнављање знања са акцентом на разумевању различитих начина извођења музике. Учење свирања на окарини. |
| **Очекивани исходи на крају часа** | На крају часа ученик ће бити у стању да:   * Уме да препозна и објасни различите начине извођења * Уме да разликује којој групи инструмената припадају поједини инструменти из примера * Уме да изведе *Ерско коло* певањем и свирањем на окарини, изведе грифове на окарини * Зна из ког краја Србије је *Ерско коло.* |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 5 разред, стране 58–60 (звучни примери 7–12), стране 20–21. |
| **Облици рада** | Фронтални, групни, индивидуални |
| **Међупредметно повезивање** | Ликовна култура, Историја и Географија |

ТОК ЧАСА

|  |
| --- |
| Уводни део часа (5 минута) |
| Обнављање улоге музике у првобитном друштву и примера за певање и свирање по избору. Наставник обнови са ученицима певачко дисање.  Наставник упозна ученике са карактеристикама српске народне музике.  Наставник демонстрира звучни пример звука окарине и захтева да ученици по слуху одреде о ком се инструменту ради.  Наставник најави наставну јединицу. |
| Главни део часа (30 минута) |
| Анализа слушаних примера и тражење одговора на питања: да ли је вокална, инструментална или вокално-инструментална, какав је однос текста и мелодије, уочити понављања, како се повезује са плесом, како су одевени свирачи и певачи?  Ученици уз помоћ наставника анализирају литерарни текст *Ерског кола*.  Наставник демонстрира *Ерско коло* певањем уз клавирску пратњу.  Наставник научи ученике да певају пример по слуху.  Ученици уз помоћ наставника анализирају нотни текст *Ерског кола*.  Ученици уз помоћ наставника певају пример по нотном тексту.  Наставник показује грађу и начин свирања на окарини.  Ученици вежбају свирање на окарини.  Наставник показује ученицима свирање задатог примера на окарини део по део.  Ученици понављају свирањем део по део задате композиције за свирање на окарини.  Наставник подели ученике на две групе: прва свира, друга пева.  Групе мењају улоге наизменично. |
| Завршни део часа (10 минута) |
| Наставник поставља питања ученицима:   * Којој групи инструмената припада окарина и од чега се прави?   На крају следи још једно извођење *Ерског кола* уз певање и свирање на окарини. |