ПРИПРЕМА ЗА ЧАС БРОЈ 47

|  |  |
| --- | --- |
| **Наставна тема** | **Извођење музике** |
| **Наставна јединица** | Дурска и молска лествица. |
| **Циљ часа** | Упознавање звучности молске лествице.  Елементи молске лествице.  Певање песама у природном и хармонском а-молу. |
| **Очекивани исходи на крају часа** | На крају часа ученик ће бити у стању да:   * наведе елементе молске лествице * разликује природни од хармонског мола * пева природну и хармонску а-мол лествицу. |
| **Наставне методе** | Демонстрација, дијалошка, метода рада са литерарним текстом, метода рада са нотним текстом. |
| **Наставна средства** | Уџбеник за 5 разред, страна 40, 41. |
| **Облици рада** | Фронтални. |
| **Међупредметно повезивање** | Српски језик. |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима песме *Посета* и *Где је онај цветак жути*.  Наставник захтева од ученика да опишу о чему се ради у литерарном тексту обе песме и како мелодије песама звуче. Очекивани одговор је да се песме разликују по звучности: прва је весела и шаљива, а друга меланхолична и има неизвестан крај у литерарном тексту.  Наставник најави наставну јединицу. |
| Главни део часа (30 минута) |
| Наставник захтева од ученика да певају песме *Шума на киши* и *Чај Ћиро* и објасни да су ове и песме из уводног дела часа компоноване у различитим тонским родовима и због тога имају различиту звучност која је такође у вези са тематиком литерарног текста песме.  Наставник објасни шта су тонски родови и које лествице припадају ком роду.  Наставник са ученицима обнови Це-дур лествицу и њене елементе, а затим објасни како настаје тонски род мол.  Наставник укаже на сличности и разлике између елемената дурске и елемената молске лествице у нотном запису Це-дур и а-мол лествица у уџбенику: ступњеви, степени, тетрахорди.  Наставник демонстрира а-мол лествицу певањем и захтева да ученици понове у оба смера, а затим речима опишу како звучи молска лествица. |
| Завршни део часа (10 минута) |
| Наставник поставља питања ученицима:   * Које тонске родове знају? * Како настаје молска лествица и који су њени елементи?   На крају ученици певају а-мол природну лествицу, а затим и песме у различитим тонским родовима по слуху и по избору наставника и ученика. |