ПРИПРЕМА ЗА ЧАС БРОЈ 55

|  |  |
| --- | --- |
| **Наставна тема** | **Извођење музике** |
| **Наставна јединица** | Упознавање природног а-мола кроз песму. Обрада песме из нотног текста *Киша пада*. |
| **Циљ часа** | Певање и свирање песме у природној а-мол лествици.  Учење о елементима молске лествице.  Певање природне а-мол лествице. |
| **Очекивани исходи на крају часа** | На крају часа ученик ће бити у стању да:   * изведе песму у а-молу по слуху и из нотног текста * наведе елементе природне а-мол лествице * пева природну а-мол лествицу у оба смера * свира песму у а-молу на металофону. |
| **Наставне методе** | Демонстрација, дијалошка, метода рада по слуху и певање из нотног текста. |
| **Наставна средства** | Уџбеник за 5 разред, страна 40. |
| **Облици рада** | Фронтални, групни. |
| **Међупредметно повезивање** | Српски језик. |

ТОК ЧАСА

|  |
| --- |
| Уводни део часа (5 минута) |
| Наставник усмено обнови са ученицима тонске родове.  Наставник обнови са ученицима песму Воз по нотама уз тактирање.  Наставник захтева да ученици кажу у којој лествици је писана песма *Воз*.  Наставник најави наставну јединицу. |
| Главни део часа (30 минута) |
| Ученици уз помоћ наставника анализирају литерарни текст пеме *Киша пада*.  Наставник демонстрира песму и научи ученике да певају песму по слуху.  Наставник захтева од ученика да уоче разлику између звучности песама *Воз* и *Киша пада*.  Ученици кажу како звучи песма и одређују на основу звука у ком тонском роду је компонована.  Ученици анализирају нотни текст песме *Киша пада* и утврђују који је последњи тон у песми и на основу тога одређују име лествице у којој је песма компонована.  Ученици уз помоћ наставника певају песму по нотама уз тактирање на два.  Наставник подсети ученике како настаје молска лествица и покаже елементе природне а-мол лествице у нотном запису у уџбенику.  Ученици певају природну а-мол лествицу у оба смера.  Ученици свирају на металофону песму *Киша пада* и певају, прво по нотама, а затим и са литерарним текстом. |
| Завршни део часа (10 минута) |
| Наставник поставља питања ученицима у вези   * Како је а-мол лествица добила име и који су њени елементи?   Ученици се поделе у две групе: прва група изводи јединицу бројања на штапићима и пева песму Киша пада са литерарним текстом, док друга група свира на металофону мелодију песме и пева. Групе замене улоге. |