ПРИПРЕМА ЗА ЧАС БРОЈ 63

|  |  |
| --- | --- |
| **Наставна тема** | **Извођење музике** |
| **Наставна јединица** | Обрада песме из нотног текста *На ливади зеленој* М. Милојевића. Лук трајања и лук легата. |
| **Циљ часа** | Стицање знања о музици: теорија музике.  Певања по нотама.  Изражајно извођење музике. |
| **Очекивани исходи на крају часа** | На крају часа ученик ће бити у стању да:   * разуме разлику између лука трајања и лука легата * разуме нотни запис и изведе песму по нотама * изражајно пева. |
| **Наставне методе** | Демонстрација, дијалошка, метода рада по нотном тексту, рад са литерарним текстом. |
| **Наставна средства** | Уџбеник за 5 разред, страна 27. |
| **Облици рада** | Фронтални. |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима народну песму *У ливади под јасеном* по нотама уз тактирање.  Наставник најави наставну јединицу. |
| Главни део часа (30 минута) |
| Наставник заједно са ученицима анализира литерарни текст песме *На ливади зеленој*.  Наставник каже ученицима основне податке о композитору Милоју Милојевићу и његовом доприносу развоју српске музике.  Наставник демонстрира песму и научи ученике да је певају по слуху.  Ученици анализирају нотни текст песме и уочавају знаке који им нису познати.  Наставник објасни какви су то знаци и чему служе у музици. Лук трајања и лук легата.  Наставник захтева да ученици обележе непознате знаке бојама према упутству из уџбеника.  Ученици изводе песму парлато.  Наставник и ученици изводе песму по нотном тексту уз клавирску пратњу коју изводи наставник.  Ученици изражајно изводе песму користећи означену динамику. |
| Завршни део часа (10 минута) |
| Наставник поставља питања ученицима у вези лука трајања и лука легата.  На крају, следи још једно извођење песме на ливади зеленој . |