ПРИПРЕМА ЗА ЧАС БРОЈ 12

|  |  |
| --- | --- |
| **Наставна тема** | **Извођење музике. Слушање музике** |
| **Наставна јединица** | [Обнављање тактирања на три. Обрада песме *Ситна киша падала* и *Љубав светом влада.* Ритам као основа ритуала](https://bebicamusiceducation.wordpress.com/v-razred/8-%d0%b5%d0%bb%d0%b5%d0%bc%d0%b5%d0%bd%d1%82%d0%b8-%d0%bc%d1%83%d0%b7%d0%b8%d1%87%d0%ba%d0%be%d0%b3-%d1%82%d0%be%d0%ba%d0%b0-%d0%bf%d0%be%d0%ba%d1%80%d0%b5%d1%82-%d1%80%d0%b8%d1%82%d0%b0%d0%bc/). |
| **Циљ часа** | Обнављање тактирања на три.  Развој способности певања по нотама.  Дечје стваралаштво. |
| **Очекивани исходи на крају часа** | На крају часа ученик ће бити у стању да:   * изведе песму по слуху и по нотама уз тактирање * смисли текст песме за мелодију у такту три четвртине. * изводи ритмичке импровизације уз покрете тела. |
| **Наставне методе** | Демонстрација, дијалошка, метода рада по слуху и нотном тексту, рад са литерарним текстом. |
| **Наставна средства** | Уџбеник за 5 разред, страна 29, 66 |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима тактирање на три.  Наставник најави наставну јединицу. |
| Главни део часа (30 минута) |
| Наставник демонстрира песму *Ситна је киша падала*, објасни њено порекло и укаже на тематику литерарног текста.  Ученици уз помоћ наставника науче песму *Ситна је киша падала* по слуху уз тактирање.  Ученици уз помоћ наставника анализирају нотни текст песме.  Ученици уз помоћ наставника певају песму по нотама уз тактирање на три.  Наставник демонстрира песму *Љубав светом влада*.  Ученици прво анализирају литерарни текст песме, а затим уз помоћ наставника певају по слуху уз тактирање.  Ученици се поделе на две групе: прва група смишља текст друге строфе, а друга стихове за трећу строфу.  Ученици естетски дотерују и певају све три строфе песме *Љубав светом влада* уз пратњу наставника на клавиру.  Обнова слушних примера 18 и 19, издвајање метро-ритмичких образаца уз помоћ наставника и импровизација покрета у паровима. |
| Завршни део часа (10 минута) |
| Наставник поставља питања ученицима у вези тактирања на три.  На крају, следи још једно извођење обе песме. |