ПРИПРЕМА ЗА ЧАС БРОЈ 33

|  |  |
| --- | --- |
| **Наставна тема** | **Извођење музике** |
| **Наставна јединица** | Певање и свирање обрађених песама и слушање музике |
| **Циљ часа** | Развијање музичке меморије ученика  Развој певачких способности  Усавршавање технике свирања на дечјим инструментима  Познавање музичке литературе за децу  Стварање одељенског ансамбла. |
| **Очекивани исходи на крају часа** | На крају часа ученик ће бити у стању да:   * изведе песму певањем по слуху и нотама * свира на изабраном инструменту * зна порекло песме коју свира или пева. |
| **Наставне методе** | Дијалошка, метода рада са нотним текстом, метода рада по слуху, графички приказ. |
| **Наставна средства** | Уџбеник за 5 разред, разне стране. |
| **Облици рада** | Фронтални, групни, у паровима. |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима вежбе вокалне технике.  Наставник обнови са ученицима грифове за дувачке инструменте, графику за ударачке инструменте, техничко-извођачке могућности музичких звона, бумвекера, инструмената израђених од рециклажног материјала.  Наставник најави наставну јединицу. |
| Главни део часа (30 минута) |
| Ученици уз помоћ наставника направе списак композиција одељенског ансамбла.  Наставник заједно са ученицима одреди групе ученика, дуете и остале који ће изводити одређене композиције или делове који се певају или свирају.  Ученици свирају и певају на пример следеће композиције: *Чеј, чеј куле*; музичка бајка по избору ученика; *Ерско коло*; *Док месец сја*; *Миш и млеко*; *У ливади под јасеном*; *Шума на киши*; *Љубав светом влада*; *Шушти, шушти бамбусов лист*; *Посета*; *Магарац и кукавица*; *I like the flowers*; *Ој Мораво*; *Ерско коло*; *Заплет*; *У Милице, у Милице*; *Оро се вије*; *Шетња*; *Чобан тера овчице*.  Одељенски ансамбл или ансамбли наступају на отвореном часу, што значи да може да присуствује публика: На пример: помоћно особље школе, руководство школе, разредни старешина одељења, родитељи, ученици другог одељења и сви добронамерни и заинтересовани наставници и ученици школе. |
| Завршни део часа (10 минута) |
| Наставник води дискусију о квалитету изведених композиција са ученицима који чине одељенски ансамбл и са гостима отвореног часа.  Ученици изводе једну композицију на бис по свом избору. |