ПРИПРЕМА ЗА ЧАС БРОЈ 4

|  |  |
| --- | --- |
| **Наставна тема** | **Извођење музике. Слушање музике. Човек и музика** |
| **Наставна јединица** | Тело као инструмент. Композиција *Хлеб и маслац* В. А. Моцарта. |
| **Циљ часа** | Развијање моторичких способности ученика, импровизација ритма на сопственом телу, упознавање музике В. А. Моцарта, уочавање музичке форме **аба** по слуху. |
| **Очекивани исходи на крају часа** | На крају часа ученик ће бити у стању да:   * изведе свирање по телу на задатој композицији * изведе различите покрете * препозна делове композиције * дискутује о ритму и темпу * учествује у извођењу у фронталном и групном облику рада. |
| **Наставне методе** | Демонстрација, дијалошка, метода рада по слуху – импровизација покрета. |
| **Наставна средства** | Уџбеник за 5 разред, страна 16 |
| **Облици рада** | Фронтални, групни |
| **Међупредметно повезивање** | Физичко васпитање |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима значење појмова: *звук* и *резонаторска кутија*.  Наставник обнови са ученицима начине свирања на телу: пуцкетање прстима, пљескање длановима, ударање длановима по надлактици укрштено, лупкање по бутинама, дланом о грудни кош и лупкање стопалом о под.  Наставник најави наставну јединицу. |
| Главни део часа (30 минута) |
| Наставник поставља ученицима питања о извођачким саставима у музици.  Наставник презентује звучни пример композиције *Хлеб и маслац*.  Наставник захтева да ученици одреде извођачки састав композиције.  Наставник демонстрира звучни пример у целости и захтева да ученици одреде који делови композиције се понављају.  Наставник одређује формацију извођача.  Наставник упути ученике у импровизацију покрета.  Наставник подели ученике у две или више група, свака група осмишљава покрете за одређени део композиције.  Ученици добијају одређено време за смишљање покрета.  Ученици изводе свирање на телу уз музику В. А. Моцарта. |
| Завршни део часа (10 минута) |
| Наставник поставља питања ученицима у вези са уједначеним и неуједначеним ритмом.  Наставник поставља питање у вези темпа.  Наставник поставља питања у вези естетике покрета свирања на телу.  На крају, следи још једно извођење свирања на телу са циљем да се час заврши у веселој и пријатној атмосфери. |