ПРИПРЕМА ЗА ЧАС БРОЈ 14

|  |  |
| --- | --- |
| **Наставна тема** | **Човек и музика. Слушање музике. Извођење музике.** |
| **Наставна јединица** | Порекло плеса: коло/групни плес.  Обрада кола *У Милице, у Милице*. |
| **Циљ часа** | Учење: музика и покрет  Упознавање нумера из *Охридске легенде* и *Коштане.*  Учење нове песме-кола из Србије  Развијање гласовних и моторичких способности. |
| **Очекивани исходи на крају часа** | На крају часа ученик ће бити у стању да:   * изведе коло плесом и певањем * зна из ког краја Србије је коло. |
| **Наставне методе** | Демонстрација, дијалошка, метода рада са литерарним и нотним текстом, музика и покрет. |
| **Наставна средства** | Уџбеник за 5 разред, стране 70, 53. |
| **Облици рада** | Фронтални, групни |
| **Међупредметно повезивање** | Физичко васпитање, Географија |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима коло *Заплет*.  Наставник најави наставну јединицу. |
| Главни део часа (30 минута) |
| Наставник објашњава порекло кола и начине кретања играча.  Обрада примера кола у уметничкој музици. Слушање *Грлице*, *Игре јаничара*, *Свадбеног кола* из *Охридске легенеде* и *Велике чочечке игре* из *Коштане.*  Ученици уз помоћ наставника анализирају литерарни текст кола-песме *У Милице, у Милице* и одређују тему песме.  Наставник демонстрира коло певањем уз клавирску пратњу.  Наставник научи ученике да певају коло по слуху.  Ученици уз помоћ наставника анализирају нотни текст кола: знак за понављање (прима и секонда волта), знаци за динамику, такт, ритмичке вредности нота.  Ученици уз помоћ наставника певају пример по нотама.  Наставник покаже кореографију кола.  Ученици уз помоћ наставника науче кораке.  Ученици играју коло и певају песму кола. |
| Завршни део часа (10 минута) |
| Наставник поставља питања ученицима:   * Ко је композитор балета Охридска легенда? * Ко је композитор опере Коштана? * Којој групи кола припада коло? * Које је географско подручје кола?   Ученици играју и певају коло. |