ПРИПРЕМА ЗА ЧАС БРОЈ 15

|  |  |
| --- | --- |
| **Наставна тема** | **Извођење музике. Музички инструменти. Слушање музике.** |
| **Наставна јединица** | [Ритмичке удараљке као најједноставнија група инструмената](https://bebicamusiceducation.wordpress.com/v-razred/15-%d1%80%d0%b8%d1%82%d0%bc%d0%b8%d1%87%d0%ba%d0%b5-%d1%83%d0%b4%d0%b0%d1%80%d0%b0%d1%99%d0%ba%d0%b5-%d0%ba%d0%b0%d0%be-%d0%bd%d0%b0%d1%98%d1%98%d0%b5%d0%b4%d0%bd%d0%be%d1%81%d1%82%d0%b0%d0%b2%d0%bd/). Учење песме *Посета* по слуху уз пратњу ритмичких инструмената. |
| **Циљ часа** | Развијање гласовних способности.  Звучни доживљај новог тоналитета. Певање по слуху.  Свирање ритмичке пратње. |
| **Очекивани исходи на крају часа** | На крају часа ученик ће бити у стању да:   * изведе песму по слуху. * свира пратњу на ритмичким инструментима без одређе висине звука. |
| **Наставне методе** | Демонстрација, дијалошка, метода рада по слуху – ехо певање, свирање по слуху. |
| **Наставна средства** | Уџбеник за 5 разред, страна 37, 79–80. |
| **Облици рада** | Фронтални, групни |
| **Међупредметно повезивање** |  |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима певање песме *Сањалица маца*.  Наставник обнови свирање на ритмичким инструментима прављеним од рециклажног материјала.  Наставник најави наставну јединицу. |
| Главни део часа (30 минута) |
| Наставник поставља ученицима питања о понашању комшија, рођака и пријатеља.  Наставник заједно са ученицима анализира литерарни текст песме и утврђује њен карактер: шаљива песма.  Наставник демонстрира песму уз клавирску пратњу.  Наставник научи ученике да певају песму по слуху.  Наставник подели инструменте и научи ученике како да свирају прво ритам, а затим и јединицу бројања.  Наставник подели ученике у две групе: прва свира ритам, а друга јединицу бројања.  Ученици певају и свирају песму уз ритмички пратњу на инструментима.  Наставник објашњава начин класификације ритмичких удараљки, начине добијања тона, као и функцију.  Слушање композиције *Болеро.* Појединачно извођење ритмичког обрасца *Болера*. |
| Завршни део часа (10 минута) |
| Наставник поставља питања ученицима у вези свирања ритма и јединице бројања.  Решавање задатака на страни 80.  Наставник задаје ученицима да направе код куће још један свој ритмички инструмент и да га украсе.  На крају, следи још једно извођење песме са циљем да се час заврши у веселој и пријатној атмосфери. |