ПРИПРЕМА ЗА ЧАС БРОЈ 17

|  |  |
| --- | --- |
| **Наставна тема** | **Извођење музике** |
| **Наставна јединица** | Учење канона *I like the flowers*.  Свирање на бумвекерима аранжман за песме: *Ој, Мораво* и *Тече, тече бистра вода.* |
| **Циљ часа** | Вишегласно певање-канон.  Свирање на бумвекерима. |
| **Очекивани исходи на крају часа** | На крају часа ученик ће бити у стању да:   * изведе канон заједно са другим ученицима * свира на бумвекерима заједно са другим ученицима. |
| **Наставне методе** | Демонстрација, дијалошка, метода рада певања по слуху, метода рада свирања по нотама. |
| **Наставна средства** | Уџбеник за 5 разред, страна 47–50. |
| **Облици рада** | Фронтални, групни |
| **Међупредметно повезивање** | Енглески језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима канон који знају из претходних разреда.  Наставник поставља ученицима питања о вишегласном певању и свирању.  Наставник најави наставну јединицу. |
| Главни део часа (30 минута) |
| Наставник упозна ученике са тематиком литерарног текста канона.  Ученици уз помоћ наставника анализирају литерарни текст песме.  Наставник чита на енглеском цели текст песме, а ученици понове.  Наставник демонстрира канон са покретима руку.  Следи учење по слуху ехо методом.  Наставник подели ученике у три групе које певају трогласни канон уз покрет.  Ученици певају канон уз клавирску пратњу, коју изводи наставник.  Наставник обнови са ученицима песме *Ој, Мораво* и *Тече, тече бистра вода* по слуху.  Наставник покаже нотни текст песама са нотама у боји и објасни улогу боја, као код музичких звона.  Наставник демонстрира свирање на бумвекерима и покаже техничко-извођачке могућности инструмента. Један удар-један тон, боја цеви бумвекера се поклапа са бојом нотног знака у нотном запису песама.  Ученици се поделе у три групе и наставник одреди која група ће свирати одређене тонове.  Сваки ученик добија две цеви бумвекера са одређеним тоновима који су у боји нота које треба да изводе.  Ученици уз помоћ наставника свирају обе песме по нотама и према упутству из уџбеника.  Наставник задаје ученицима да изаберу једну песму и да је запишу у бојама бумвекера на месту означеном у уџбенику. |
| Завршни део часа (10 минута) |
| Наставник поставља питања ученицима:   * Шта је канон и како се изводи? * Које су техничко-извођачке могућности бумвекера?   На крају следи још једно извођење канона и свирање песама на бумвекерима. |