ПРИПРЕМА ЗА ЧАС БРОЈ 64

|  |  |
| --- | --- |
| **Наставна тема** | **Извођење музике** |
| **Наставна јединица** | Двогласно музицирање (појам и извођење). Обрада канона *Меку траву стадо пасе* и *Заплови чамац*. |
| **Циљ часа** | Вокална музика: вишегласно певање.  Певање по нотама.  Стицање знања о музици: музички облик.  Доживљено извођење музике. |
| **Очекивани исходи на крају часа** | На крају часа ученик ће бити у стању да:   * разуме шта је вокална музика и вишегласно певање * разуме канон као музички облик * пева канон у двогласу и трогласу. |
| **Наставне методе** | Демонстрација, дијалошка, метода рада по нотама, метода рада вишегласног певања. |
| **Наставна средства** | Уџбеник за 5 разред, страна 45. |
| **Облици рада** | Фронтални, групни. |
| **Међупредметно повезивање** | Српски језик. |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима канон *I like the flowers* уз покрет руку.  Наставник најави нову лекцију. |
| Главни део часа (30 минута) |
| Ученици анализирају литерарни текст песме – канона *Меку траву стадо пасе*.  Наставник демонстрира песму певајући је без инструменталне пратње, а затим научи ученике да је певају по слуху.  Ученици анализирају нотни такт и певају канон по нотама уз тактирање.  Наставник објасни музички облик канон и покаже ученицима како се изводи.  Наставник подели ученике на два или три гласа у зависности од могућности одељења.  Ученици певају канон вишегласно уз помоћ наставника прво по нотама, а затим и са литерарним текстом.  По истим методском поступку наставник покаже како се пева други канон заплови чамац.  Ученици прво певају по нотама, а затим уз помоћ наставника и са литерарним текстом у два и више гласова у зависности од могућности одељења.  Ученици певају у два и више гласова канон *I* *like the flowers* уз покрет руку. |
| Завршни део часа (10 минута) |
| Наставник поставља питање ученицима:   * Шта је канон и како се изводи?   Ученици певају сва три канона у два или више гласова. |