ПРИПРЕМА ЗА ЧАС БРОЈ 37

|  |  |
| --- | --- |
| **Наставна тема** | **Музички инструменти. Слушање музике.** |
| **Наставна јединица** | Народни инструменти. |
| **Циљ часа** | Разумевање улоге и разноврсности народног инструментаријума. Упознавање ударачких и дувачких инструмената српског фолклора. |
| **Очекивани исходи на крају часа** | * Ученик разуме улогу и значај народних инструмената, познаје разноврсност и разликује поједине групе инструмената * Ученик познаје клепало и дромбуљу * Ученик познаје звук фруле, свирале, кавала и гајди |
| **Наставне методе** | Демонстрација, дијалошка |
| **Наставна средства** | Уџбеник за 5 разред, страна 74–75. |
| **Облици рада** | Фронтални, групни |
| **Међупредметно повезивање** | Географија |

ТОК ЧАСА

|  |
| --- |
| Уводни део часа (5 минута) |
| Обнављање група инструмената и главних представника ритмичких удараљки.  Наставник најави наставну јединицу. |
| Главни део часа (30 минута) |
| Наставник објашњава улогу и значај народног инструментаријума. Објасни метод упознавања појединих инструмената.  Објашњава грађу, начин свирања и улогу клепала. На примеру *Жикиног кола* које изводи ансамбл дромбуља представља овај инструмент.  Наставник представља богатство дувачког инструментаријума и објашњава шта се све може користити у функцији дувачког инструмента.  Слушају се музички примери и разговара о начинима свирања на свирали, кавалу и гајдама. Представљају се композиције Боре Дугића за фрулу и симфонијски оркестар и објашњава његов значај за очување традиције. |
| Завршни део часа (10 минута) |
| Наставник поставља питања ученицима:  Који су представници ударачких инструмената у нашој народној традицији?  Који су најзначајнији представници дувачких инструмената у нашој народној традицији? |