ПРИПРЕМА ЗА ЧАС БРОЈ 23

|  |  |
| --- | --- |
| **Наставна тема** | **Извођење музике** |
| **Наставна јединица** | Обрада музичке допуњалке *Даница и мачак*. Учење тонова из мале октаве. Учење песме по слуху *Магарац и кукавица*. |
| **Циљ часа** | Музичко стваралаштво.  Учење тонова мале октаве.  Изражајно извођење песме. |
| **Очекивани исходи на крају часа** | На крају часа ученик ће бити у стању да:   * осмисли кратке ритмичко-мелодијске целине * изведе песму по нотама у целости * прочита и изведе тонове у малој октави * изражајно изведе песму * дискутује о садржају литерарног текста * пева заједно са другим ученицима и у мањој групи. |
| **Наставне методе** | Демонстрација, дијалошка, метода рада са нотним текстом, компоновање на задати текст. |
| **Наставна средства** | Уџбеник за 5. разред, страна 36. |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима песму *Миш и млеко* по нотама.  Наставник најави наставну јединицу. |
| Главни део часа (30 минута) |
| Ученици уз помоћ наставника анализирају нотни текст песме-допуњалке *Даница и мачак* и уочавају нове нотне знаке.  Наставник објасни положај нових нотних знакова у линијском систему и демонстрира њихову звучност.  Наставник и ученици певају допуњалку прво по нотном тексту, а затим и са литерарним текстом.  Наставник захтева од ученика да смисле мелодију на задати текст и попуне тактове допуњалке.  Ученици дају предлоге и сви заједно записују мелодију у празне тактове, а наставник пише на табли.  Ученици уз помоћ наставника изводе песму *Даница и мачак* прво по нотама, а затим са литерарним текстом у целости.  Ученици анализирају литерарни текст песме *Магарац и кукавица*.  Наставник демонстрира песму, а затим научи ученике да је певају по слуху. |
| Завршни део часа (10 минута) |
| Наставник поставља питања ученицима у вези бележења тонова мале октаве у линијском систему.  На крају, следи још једно извођење допуњалке *Даница и мачак* и песме *Магарац и кукавица*. |