ПРИПРЕМА ЗА ЧАС БРОЈ 25

|  |  |
| --- | --- |
| **Наставна тема** | **Извођење музике** |
| **Наставна јединица** | Учење песме по нотном тексту *Док месец сја* и свирање на музичким звонима по нотама песме *Шушти, шушти бамбусов лист*. Обнављање тактирања на четири и Це-дур лествице. |
| **Циљ часа** | Одређивање лествице у којој су песме компоноване. Тактирање на четири. Певање по нотама. Свирање на музичким звонима. |
| **Очекивани исходи на крају часа** | На крају часа ученик ће бити у стању да:   * да одреди у којој лествици је песма компонована * изведе песму по нотама певањем * тактира на четири * свира на музичким звонима по нотама |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 5 разред, страна 35. |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима Це-дур лествицу певањем и теоријски.  Наставник обнови са ученицима песме *Шума на киши* уз тактирање на два и *Лествица* уз тактирање на четири.  Наставник најави наставну јединицу. |
| Главни део часа (30 минута) |
| Наставник и ученици анализирају литерарни текст песме *Док месец сја*.  Наставник демонстрира песму певањем уз инструменталну пратњу на клавиру.  Наставник научи ученике да певају песму по слуху уз тактирање на четири.  Ученици уз помоћ наставника анализирају нотни текст, одређују у којој лествици је компонована и певају по нотама уз тактирање на четири.  Наставник подели ученике на две групе које изводе делове песме према улогама: прва група пева текст који изговара перо, а друга остали текст.  Песму *Шушти, шушти бамбусов лист* ученици анализирају уз помоћ наставника: прво литерарни, а затим и нотни текст.  Ученици уз помоћ наставника певају песму по нотном тексту уз тактирање на четири, затим свирају и певају нотни текст и на крају свирају и певају литерарни текст песме. |
| Завршни део часа (10 минута) |
| Наставник поставља питања ученицима: прво у вези одређивања имена лествице у којој је композиција писана, а затим о елементима Це-дур лествице.  На крају следи још једно извођење песама певањем и свирањем. |