ПРИПРЕМА ЗА ЧАС БРОЈ 35

|  |  |
| --- | --- |
| **Наставна тема** | **Извођење музике** |
| **Наставна јединица** | Обрада песме *Лаку ноћ* Ј. Брамса и староградске *Кад те видим на сокаку*.  Учење о предтакту. |
| **Циљ часа** | Стицање знања из теорије музике: предтакт.  Примена стеченог знања и певање по нотама.  Развијање гласовних способности, Разумевање тематике литерарног текста песме. |
| **Очекивани исходи на крају часа** | На крају часа ученик ће бити у стању да:   * разуме шта је предтакт * пева песму по нотама која садржи предтакт * дискутује о садржају литерарног текста * пева заједно са другим ученицима и у мањој групи. |
| **Наставне методе** | Демонстрација, дијалошка, метода рада по слуху и метода рада певања по нотама. |
| **Наставна средства** | Уџбеник за 5 разред, страна 32,33. |
| **Облици рада** | Фронтални, групни |
| **Међупредметно повезивање** | Српски језик |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима певање песме са узмахом *Дан празнични*.  Наставник најави наставну јединицу. |
| Главни део часа (30 минута) |
| Наставник заједно са ученицима анализира литерарни текст песме *Лаку ноћ* Ј. Брамса.  Наставник демонстрира песму и научи ученике да је певају по слуху уз тактирање на три.  Наставник захтева од ученика да опишу како песма почиње.  Ученици уз помоћ наставника анализирају нотни текст песме и уочавају предтакт.  Наставник објасни шта је предтакт.  Ученици уз помоћ наставника певају песму по нотама уз тактирање.  Наставник са ученицима анализира литерарни текст песме *Кад те видим на сокаку* и објасни ученицима којој врсти песама припада.  Наставник демонстрира песму и научи ученике да је певају по слуху уз тактирање.  Ученици уз помоћ наставника анализирају нотни текст песме и одређују како песма почиње: узмахом или предтактом.  Ученици певају песму по нотама и са литерарним текстом уз тактирање. |
| Завршни део часа (10 минута) |
| Наставник поставља захтев ученицима да:  Направе разлику између узмаха и предтакта.  На крају ученици певају песму *Кад те видим на сокаку*. Наставник подели ученике у две групе које се наизменично смењују у певању строфа, а рефрен певају сви заједно. |