ПРИПРЕМА ЗА ЧАС БРОЈ 57

|  |  |
| --- | --- |
| **Наставна тема** | **Извођење музике** |
| **Наставна јединица** | Упознавање хармонског a-мола кроз песму. Обрада песме *Тихо звезде газите*. |
| **Циљ часа** | Стицање знања о музици: теорија музике – хармонски мол.  Певање песме у хармонском молу. |
| **Очекивани исходи на крају часа** | На крају часа ученик ће бити у стању да:   * разуме теоријско објашњење настанка хармонског мола * звучно препозна хармонски мол * пева и свира песму у хармонској а-мол лествици * зна шта је предзнак: повисилица и разрешилица * зна где и како се пише одређени предзнак у линијском систему. |
| **Наставне методе** | Демонстрација, дијалошка, метода рада по слуху и метода рада по нотама. |
| **Наставна средства** | Уџбеник за 5 разред, страна 41. |
| **Облици рада** | Фронтални, групни |
| **Међупредметно повезивање** | Српски језик. |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима песму *Киша пада*.  Наставник постави ученицима питање у којој лествици је писана песма.  Наставник најави наставну јединицу. |
| Главни део часа (30 минута) |
| Наставник заједно са ученицима анализира литерарни текст песме тихо звезде газите.  Наставник демонстрира песму.  Ученици уз помоћ наставника науче да певају песму по слуху.  Наставник захтева да ученици опишу како звучи песма и одреде по слуху ком тонском роду припада. Очекивани одговор је да је песма компонована у молу. Уколико ученици нису сигурни наставник сам објасни.  Ученици уз помоћ наставника анализирају нотни текст песме и уочавају нови знак у запису.  Наставник објасни да је то предзнак, повисилица фис, објасни све у вези тога и укаже на запис и објашњење повисилице и разрешилице у уџбенику.  Наставник објасни: шта је предзнак, шта је повисилица, шта је снизилица, где се предзнак пише у линијском систему.  Ученици певају песму *Тихо звезде газите* по нотама уз тактирање на четири.  Ученици свирају на металофону песму и певају прво по нотама, а затим и са литерарним текстом.  Ученици се поделе у две групе: прва група пева и свира прва четири такта, а друга група друга четири такта. Затим групе замене улоге. |
| Завршни део часа (10 минута) |
| Наставник поставља питања ученицима:   * Како настаје хармонски мол? * Како гласи хармонска а-мол лествица? * Шта је предзнак, шта је повисилица, а шта разрешилица и где се предзнак пише у линијском систему?   На крају, ученици певају и свирају на металофону природну и хармонску а-мол лествицу, а затим певају и свирају песме *Киша пада* и *Тихо звезде газите.* |