ПРИПРЕМА ЗА ЧАС БРОЈ 60

|  |  |
| --- | --- |
| **Наставна тема** | **Извођење музике** |
| **Наставна јединица** | Свирање дечје песме *Миш и млеко* на музичким звонима и свирање народне песме *Чобан тера овчице* на блокфлаути. |
| **Циљ часа** | Свирање на различитим инструментима; упознавање са музичком баштином свог и других народа, музичка писменост, упознавање техничко-извођачких могућности инструмента. |
| **Очекивани исходи на крају часа** | На крају часа ученик ће бити у стању да:   * изведе песму свирањем из нотног текста на изабраном инструменту * разуме тематику литерарног текста песма * анализира нотни текст песама у опсегу од це1 до де2 * изведе тонове у високом и ниском регистру * познаје технику свирања на два различита инструмента * изражајно изведе композиције. |
| **Наставне методе** | Демонстрација, дијалошка, метода рада са нотним текстом. |
| **Наставна средства** | Уџбеник за 5 разред, страна |
| **Облици рада** | Фронтални, групни |
| **Међупредметно повезивање** | Српски језик, историја. |

ТОК ЧАСА

|  |
| --- |
| Уводни део часа (5 минута) |
| Наставник обнови са ученицима писање и читање тонова од це1 до де2 у линијском систему.  Наставник обнови са ученицима свирање на музичким звонима у опсегу од це1 до а1.  Наставник обнови са ученицима прстомет (грифове) и свирање на блок флаути тонова од ге1 до де2.  Наставник најави наставну јединицу. |
| Главни део часа (30 минута) |
| Ученици уз помоћ наставника обнављају песму *Миш и млеко*: анализирају нотни текст, певају по нотном тексту, певају литерарни текст песме.  Ученици се поделе у три групе: сви чланови прве групе добијају по једно звоно за тон *сол* – држи се у десној руци и тон *ре* – држи се у левој руци; чланови друге групе добијају звоно за тон *ла* – држи се у десној руци и звоно за тон *ми* – држи се у левој руци, а трећа група добија звона за тонове *фа* – држи се у десној руци и тон *до*1 – држи се у левој руци.  Сваки ученик свира на два звона: у десној руци је виши тон, а у левој нижи тон.  Ученици свирају и певају песму прво по нотном тексту, а затим и са литерарним текстом.  Ученици уз помоћ наставника анализирају литерарни текст песме *Чобан тера овчице*.  Ученици уз помоћ наставника анализирају нотни текст песме: виолински кључ, преовлађују осмине нота, умерени темпо, тонске висине од ге1 до де2, знак легата, повисилица фис, одређују лествицу у којој је песма писана, то јест утврђују завршетак на другом ступњу, што је својствено нашим народним песмама.  Ученици утврђују на основу литерарног и нотног текста да се ради о народној песми из Србије.  Наставник захтева од ученика да свирају само тон де2 неколико пута, затим це2 и остале тонове до тона ге1 и да их повезују са артикулацијом (стакато и легата).  Наставник контролише да ли ученици добро држе инструмент, да ли правилно дишу на нос и да ли равномерно удувавају ваздух у цев блокфлауте. Велика и мала количина ваздуха служи за динамичко нијансирање.  Наставник контролише да високи тонови буду у динамици пијано, а за ниже тонове захтева да ученици удувавају већу количину ваздуха – мецофорте.  Наставник демонстрира песму на блок флаути, а затим приступа учењу по систему ехо учења. Наставник одсвира један такт песме – ученици понове, а затим се делови песме спајају.  Наставник објасни да је потребно испред сваког знака легата кратко удахнути ваздух: тактови од 1 до 6, а у тактовима 7 и 8 удах је на почетку сваког такта.  Ученици свирају одређене тактове и спајају делове песме уз помоћ наставника водећи рачуна о темпу, артикулацији и динамици.  Исту песму, ученици свирају на музичким звонима, по устаљеном принципу (сваки ученик добија два звона са различитом висином тонова и свира на њима.  Ученици се поделе на две групе, које се смењују: прва група пева песму са литерарним текстом и свира на звонима, а друга група свира на блок флаути.  Наставни прати извођење песме на клавиру. |
| Завршни део часа (10 минута) |
| Наставник поставља питања ученицима:   * Којој врсти музике припадају обрађене песме? * У којој лествици су писане писме? * Које грифове (прстомет) на блокфлаути користимо за песму *Чобан тера овчице*?   На крају следи још једно извођење песме *Чобан тера овчице* са циљем да се час заврши у веселој и пријатној атмосфери. |